
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte                      Bucureşti, 17 septembrie 2008                   

şi problemele minorităţilor naţionale                           PL-X 438/2008
Domnului deputat


Gheorghe BARBU,

Preşedintele Comisiei pentru muncă şi protecţie socială
AVIZ

asupra proiectului de Lege pentru aprobarea Ordonanţei de urgenţă a Guvernului nr.59/2008 pentru modificarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri
În conformitate cu prevederile art.95 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului,  culte  şi  problemele minorităţilor naţionale, cu adresa nr. PL-X 438 din 23 iunie 2008, spre dezbatere şi avizare, proiectul de Lege pentru aprobarea Ordonanţei de urgenţă a Guvernului nr.59/2008 pentru modificarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, înregistrat cu nr.25/303/24 iunie 2008.

Camera Deputaţilor este Cameră decizională.

În şedinţa din 17 septembrie 2008, membrii comisiei au examinat proiectul de lege, în conformitate cu prevederile art.61 din Regulamentul Camerei Deputaţilor şi în urma dezbaterilor, au hotărât cu unanimitate de voturi să îi acorde  aviz favorabil, cu recomandarea de a fi luată în calcul perioada începând cu anul 1940 şi să fie incluse şi persoanele care au fost persecutate pe criterii etnice.
În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Deputat

Nicolae Păun

